Lars Nordbø

Lars Nordbø  (født 15. mai 1909 i Stavanger, død 1. mars 1943 på Trandumskogen) var en norsk sosialøkonom, journalist, motstandsmann og politiker (NKP).

I årene 1928–1931 studerte han ved den såkalte Lenin-skolen i Moskva, der han også fullførte aspirantkurs som lærer og den siste tiden kunne undervise.

De første par krigsårene var han sentral i NKPs etterretningsvirksomhet. Alt sommeren 1940 sørget han for at kommunister tok arbeid på tyske krigsanlegg for å samle informasjon, kartlegge anlegg, troppestyrker og våpen. Nordbøs gruppe formidlet informasjon til Moskva.

Han var også blant de sentrale NKP-ledere  som i september 1941 besluttet å starte partiets illegale avis Folkets Røst, forløperen til Friheten. En tid redigerte han også NKPs avis Radio-nytt.

Nordbø ble arrestert 14. april 1942, på grunn av avisvirksomheten og fordi han hadde radiosender. Han satt på Møllergata 19, deretter på Grini. Nordbø ble dømt i tysk krigsrett og skutt på Trandum.

Referanser 

Norske motstandsfolk under andre verdenskrig
Norges Kommunistiske Parti
Fødsler i 1909
Dødsfall i 1943